Source: https://www.najpravo.sk/rady-a-vzory/vzory-rozhodnuti-sudu/uznesenia/p/pristupenie-dalsieho-odporcu-nevyhovenie-navrhu-2-92-ods-1-osp.html
Timestamp: 2020-02-17 16:51:45+00:00

Document:
Pristúpenie ďalšieho odporcu - nevyhovenie návrhu 2 - § 92 ods. 1 OSP | P | Najprávo.sk - najlepší právny poradca
Rady a vzory / Vzory rozhodnutí súdu / Uznesenia / P
Pristúpenie ďalšieho odporcu - nevyhovenie návrhu 2 - § 92 ods. 1 OSP
1.2. 2011, 22:20 | Edmund Horváth
54C/1/2009-25
2569457854
Okresný súd v Detve v právnej veci navrhovateľky Petry Krásnohorskej, nar. 12. 3. 1965, bytom Lazovná 23, Detva, štátne občianstvo SR zast. JUDr. Andrejom Krásnym, advokátom, Horná 5, Detva proti odporcovi Úrad špeciálneho úradovania so sídlom Hornodolná 23, Detva, IČO: 12 365 478 vo veci porušenia zásady rovnakého zaobchádzania takto
Súd návrh na pristúpenie ďalšieho účastníka do konania na strane odporcu, a to Skúšobnej komisie zriadenej pri Úrade špeciálneho úradovania v Detve z a m i e t a.
Navrhovateľka sa podaním zo dňa 3. 3. 2009 domáhala rozšírenia okruhu odporcov. V podaní uviedla, že vzhľadom na námietky súčasného odporcu o tom, že nie je pasívne vecne legitimovaný, z opatrnosti v súlade s § 92 ods. 1 O. s. p. navrhuje, aby súd pripustil vstup ďalšieho účastníka do konania, ktorý bude vystupovať ako odporca 2/, a to Skúšobnú komisiu zriadenú pri Úrade špeciálneho úradovania v Detve.
Podľa ustanovenia § 92 ods. 1 O. s. p. na návrh účastníka môže súd pripustiť, aby do konania pristúpil ďalší účastník. Súhlas toho, kto má takto do konania vstúpiť, je potrebný, ak má vystupovať na strane navrhovateľa.
Podľa ustanovenia § 19 O. s. p. spôsobilosť byť účastníkom konania má ten, kto má spôsobilosť mať práva a povinnosti; inak len ten, komu ju zákon priznáva.
Podľa ustanovenia § 19 ods. 1 Obč. zákonníka na zriadenie právnickej osoby je potrebná písomná zmluva alebo zakladacia listina, pokiaľ osobitný zákon neustanovuje inak.
Podľa odseku 2 citovaného zákonného ustanovenia právnické osoby vznikajú dňom, ku ktorému sú zapísané do obchodného alebo do iného zákonom určeného registra, pokiaľ osobitný zákon neustanovuje ich vznik inak.
Z citovaných zákonných ustanovení vyplýva, že vstup ďalšieho účastníka do konania je možný len v prípade, pokiaľ má účastník, ktorého vstup do konania navrhovateľ navrhuje, spôsobilosť byť účastníkom konania. Túto spôsobilosť majú len tí, ktorí majú spôsobilosť mať práva a povinnosti, inak len tí, komu ju zákon priznáva. Spôsobilosť byť účastníkom teda splýva s hmotnoprávnou spôsobilosťou mať práva a povinnosti. Navrhovateľ navrhoval, aby do konania vstúpil a v konaní ako odporca na druhom mieste vystupoval účastník, ktorý spôsobilosť na práva a povinnosti nemá a ani iný zákon mu spôsobilosť byť účastníkom konania nepriznáva. Skúšobná komisia zriadená pri Úrade špeciálneho úradovania je len vnútorným kolektívnym orgánom zriadeným na plnenie úloh zverených zákonom. Žiadny zákon jej však právnu subjektivitu ani spôsobilosť byť účastníkom konania, nepriznáva.
Vzhľadom k uvedenému, preto súd procesný návrh navrhovateľky na pripustenie vstupu ďalšieho účastníka do konania, zamietol.
V Detve, dňa 10. marca 2009
JUDr. Katarína Krásna
bezpodielové spoluvlastníctvo manželov oslobodenie od súdnych poplatkov podielové spoluvlastníctvo judikatúra exekúcia náhrada škody súdne poplatky dokazovanie mediácia odvolanie úroky z omeškania rekodifikácia trovy konania ochrana osobnosti náhrada trov konania dovolanie dedenie spotrebiteľ premlčanie spotrebiteľská zmluva
Návštev: 11809256 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin

References: § 92
 § 92
 súd 

Súd 
 § 92
 súd 
 § 92
 súd 
 § 19
 § 19
 súd